Birisitahon sa Calbayog



Birisitahon sa Calbayog 
An siyudad san Calbayog mao an giunahi nga siyudad nga establisar sa isla san Samar. Ginbabantog an siyudad nga mao an The City of Waterfalls, The City of Pilgrimage, The City of Heritage, ngan sentro san musica ngan "Arts" sa probinsya. Pero dire la dinhe nalilimitahan an pwede makita sa Calbayog. May mga lugar nga mga dako an importansya sa historya san Samar ngan mga natural nga butang na kaupay kitaon .

Mga Maupay na Natural nga Lugar 
An mga maupay na natural nga lugar sa Calbayog damo ura-ura. Mao an nakakahatag kalipay sa kasing-kasing san mga nabisita sa siyudad. Wara pa ini sira matapni san kommersyalisasyon ngan imo ini sira makikita sa ira natural nga itsura.

Mga Pan-as 
 Bangon-Bugtong Falls
Makikit-an ini sa Brgy. San Joaquin, sadto anay Munisipyo san Weyler. Usa ka-oras ngan kinse minutos nga sakay tikang Brgy. Tinaplacan ngan kwarentay-singko minutos imo larakton pakadto sa lugar san falls. Usa ini sa pinakamaupay nga pan-as sa lugar san Calbayog. 

  Calbiga Waterfalls

  Larik Falls

 Lologayan Falls
Kwarentay-singko minutos tikadto sa Brgy. San Joaquin, Distrito san Tinambacan tikang sa sentro san Calbayog ngan baynte-singko minutos nga lakat tikadto sa pan-as. Kuhaan liwat ini san malimpyo nga irimnon nga tubig para sa mga naistar sa libong.

 Mawakat Slide
Maabot san trayntay-singko minutos nga sakay tikang sa Distrito san Oquendo pakadto Brgy. Mawacat ngan dugang nga baynte-singko minutos nga larakton tikadto na gud sa slayd. Daw-kutsarang bato an iya itsura. Kun ikaw magpadarusdos tikang sa igbaw mayda kwarentay-singko nga digri an iya paghirig na maabot sengkwenta ka-metros an kahalaba.

 Pan-as Falls
Aada sa Brgy. Pillar, Distrito san Oquendo nga usa ka-oras na sakay tikang Calbayog dugang usa ka-oras na lakat pakadto sa baryo. Diri la kay maupay kadtuon ini nga pan-as, kundi mao ini an kuruhaan san tubig nga irimnum san Calbayog. Sa kahataas sine nga pan-as an tubig nga nagdadarusdos pag-abot sa ubos mala dampog nala an itsura.

 Tabokno Falls
Mabibilngan ini nga pan-as sa Brgy. Cagbayang, Distrito san Oquendo, usa ka-oras nga byahe tikang sa Calbayog ngan kwarenta minutos nga lakat tikang sa mga baryo. Makikita mo an maupay nga pan-as. Ini nga maupay nga hatag san nature, mao an paborito nga pasyadahan san mga lokal nga residente ngan ira liwat kuruhaan san tubig nga irimnon.

 Tarangban Falls

 Ton-Ok Falls
Kwarentay-singko nga byahe tikang sa sentro san Calbayog tikadto sa Sigo dugang traynta minutos nga baktas tikadto Ton-ok Falls. Kuhaan ini san hydroelectric power.

Mga Baybayon 
 Bagacay Beach
Baynte minutos nga lakat ug pito ka-minutos nga sakay tikang sa sentro san Calbayog. Aada ini sa gilid la san Maharlika Highway makikit-an. Mao ini an una nga gin papariguan san mga tawo sa siyudad kay sa kaharani niya ngan kaupay san mga kiritaon sa tabok san dagat.

 Baot Beach
 Harupoy Beach
 Malajog Beach
Kwarenta minutos nga sakay tikang sa sentro san Calbayog. An iya baras medyo itumon ngan matim-aw an iya dagat. Maupay didi mag kita san pag lubog san adlaw sa luyo san mga haragni nga isla. Damo nga mga bintaha imo pwede matagamtam pag parigo sa Malajog kay ada nga an mga balay-balay nga pwede mo plitihan, videoke ngan mga puno san lubi nga mao naghahatag cmu sirungan sa mapaso nga adlaw.

 Naga Beach
Dyes minutos nga sakay tikang sa sentro san Calbayog. Maupay an pangirit-on sa mga tabok nga isla san Samar nga mao an naruruyagan sa mga mahilig mag piknik nga waray damo gastos.

 Pinkit Beach

Mga Burabod 
 Mapaso Hot Spring
Makikita sa Brgy. Rizal II, Distrito san Oquendo, Calbayog. Traynta minutos nga sakay tikadto sa Oquendo tikang sa Calbayog dugang kinse minutos nga lakat tikadto sa burabod. Dinhe sine nga mapaso nga burabod may makikita liwat nga hipon nga kaya mabuhi siton nga hataas nga temperatura. Pwede ka ngani liwat pag-tuon bonay.

Mga Kuyba / Yungib 
 Bolongto Cave
Makikita ini sa Calbayog harani sa Malajog.

 Danao Cave
Aada ini sa Danao, mga katorse kilometros tikadto sa natundan nga baybay san Calbayog. Mayda ini nga yungib san pito nga butangan nga may makikita ka nga durudilain nga klase san halas ngan panike.

 Guinogo-an Cave
Maagi-an ini sa Brgy. Longsob, Oquendo. Traynta minutos an byahe tikadto Cabugawan dugang Singkwenta minutos nga lakat tikadto sa Lungsod Cave. An dako nga surudlan an nag-aakit sa mga turista ngan pagsulod mo sini nga kuyba makaka-abat ka maupay nga pamati sa lawas kay mapinit.

 Tinago-an Cave
Aada ini sa Brgy. Lungsod, Distrito san Oquendo. An iya masirum nga mga surudlon mao an nakakahatag san kalipayan ug pagdungog sa pag sulod sa yungib.

Mga Dagko nga Salog 
 Calbayog River

 Hibatang River

Iba pa
 Malo-Palo Marble Park

Historical ngan Kultural nga mga Lugar 
An mga kadaan nga lugar mao an naghahatag sa aton san identidad nga matuod kit nga Calbayognon. Mao liwat an nagpapadumdum sa aton kaagi sadto nga mga naglabay nga mga panahon. Ini mao nag gigiya sa aton sine yana nga panahon.

 Handumanan
 Nijaga Park 
Maagihan ini sa sentro san Calbayog. Mao ini an tambayan sa kadam'an na tawo. Kay maupay an hangin.

 Sacred Heart Plaza
Pamilya an kaurugan na nakadi sini nga lugar kay ira gintatagan kalipayan ira mmga bata kay tungod sa may ada dinhi palaruan halimbawa na la san slide , swing ngan iba pa.

 Saint Peter and Paul Cathedral
Usa ini sa pinaka maupay na simbahan sa Samar kay sa kahalu-ag ngan kaupay san pagkakadesenyo.

Mga Kadaan nga Eskwelahan 
 Calbayog Pilot Central School
 La Milagrosa Academy
 Northwest Samar State University
 Christ The King College
 Samar Archeological Museum

An mga Kommersyal nga Lugar 
An mga kommersyal nga lugar mao an naghahatag ideya nga may mga pagbag-o nga nahihitabo sa aton lugar nga pwede makahatag kaupayan ngan indekasyon san aton pag-uswag.

 Ciriaco Hotel 
 Sophia Dianne Hotel 
 Mondejares Beach Resort
 Marju Kristel Resort
Damo na tawo an nakadi kada sabado ngan duminggo kay tungod sa kabarato san entrance ngan naghahatag kalipay sa ngatanan.

 Plaza Ibarra

Calbayog
Samar